**K Ö Z L E M É N Y**

A Kormány a 194/2021. (IV. 26.) Korm. rendelettel – a védelmi intézkedések harmadik fokozatára tekintettel – módosította a vészhelyzet idején alkalmazandó védelmi intézkedéseket szabályzó kormányrendeleteket.

A módosítás érintette a vészhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendeletet. A módosítások könnyítéseket tartalmaznak sport és a kulturális események, vendéglátó üzletek, szálláshelyek használatával kapcsolatban.

Rendezvény tartását továbbra is tiltja a kormányrendelet, az alól felmentést a sport rendezvények esetében és a vallási közösségek szertartása ad, amelyet nem minősít rendezvénynek.

A vendéglátó üzletben magán rendezvény tartását abban az esetben engedélyezi, *„ha azon az egy időben jelenlévők száma nem haladja meg a tíz fő*t”. A szabályozás más helyen rögzíti, hogy „*a vendéglátó üzletben a tartózkodás és a megrendelt étel, illetve ital elfogyasztása megengedett”*.

A szabadidős létesítményekre vonatkozó védelmi intézkedések között továbbra is tiltja a közművelődési intézmények látogatását és az ott tartózkodást.

A vendéglátó üzletek, közművelődési intézmények nem járultak hozzá az ingatlanukban a Közgyűlés megtartásához, a büntetés fenyegetettségére figyelemmel.

A kormány által fenntartott védelmi intézkedések mellett a Szövetség közgyűlésének megtartása – a szabályok betartása mellett – nem megvalósítható.

A fentiekre tekintettel a korábban meghirdetett Közgyűlés új időpontban – amint arra lehetőség adódik – lesz megtartva, amelyről az elnökség időben értesíti a tagszervezeteket, a küldötteket és résztvevőket, amelyet a honlapon is közzé tesz.

Gyöngyösi Géza főtitkár